**Nyíregyházi Egyetem, Műszaki és Agrártudományi Intézet**

**TDK pályázati felhívás**

A Nyíregyházi Egyetem Műszaki és Agrártudományi Intézet Tudományos Diákköri Bizottsága pályázatot hirdet tudományos diákköri dolgozatok készítésére és azok nyilvános bemutatására. A TDK dolgozat bármilyen, önálló munka keretében feldolgozott témából benyújtható, a dolgozat terjedelme 30-50 oldal. A TDK dolgozat nem egyezhet meg szóról szóra a szakdolgozattal, témája azonos lehet, de a szakdolgozatnál rövidebb, tömörebb, és elsősorban a saját mérési eredményeket, megfigyeléseket, számításokat, következtetéseket tartalmazza.

A 2020. évi XLVIII. házi TDK konferencia sikeres megszervezése érdekében az **előzetes jelentkezés határideje**:

**2020. október 28.**

A részvételi szándékot a hallgatók Tudlik Tamásnénál – a Műszaki és Agrártudományi Intézet titkárságán jelzik –, a kiadott jelentkezési lap kitöltésével, valamint az 1 oldal terjedelmű összefoglaló (melynek formai követelményei a csatolt mintapéldányon láthatók) nyomtatott és elektronikus formában történő leadásával. Az elektronikus változat adathordozón vagy e-mailben (tudlik.tamasne@nye.hu, toth.csilla@nye.hu) is benyújtható. Jelentkezési lap a témavezetőnél vagy a tanszéki irodákban is igényelhető.

***A TDK dolgozatok beadási határideje:***

(2 példányban, a költségeket átvállaljuk!)

***2020. november 18.***

A gépelést, szövegszerkesztést egyénileg kell megoldani. A TDK dolgozat formai követelményeivel kapcsolatban később küldünk információt.

**A 2020. évi intézeti (XLVIII.) konferencia tervezett időpontja:**

**2020. november 25. szerda 1300 - 1800**

Várjuk minden érdeklődő egyetemi hallgató jelentkezését!

Nyíregyháza, 2020. szeptember 20. Dr. Tóth Csilla

 a TDT intézeti elnöke